laion/Wikipedia-Exotic huggingface dataset:
פרייזר סטנדרט

פרייזר סטנדרט (באנגלית: Frazer Standard) היא מכונית סלון מתוצרת יצרנית הרכב האמריקאית קייזר-פרייזר (באנגלית: Kaiser-Frazer) אשר יוצרה בין השנים 1947–1951 בארצות הברית. הגרסה המפוארת והמהודרת ביותר הייתה קרויה פרייזר מנהטן (באנגלית: Frazer Manhattan). 4 דלתות. 6 נוסעים. מנוע קדמי. מנוע בנזין. מנוע הנעה אחורית. "Standard F 47" - יוצרו 36,120 יחידות. "Standard F 48" - יוצרו 29,480 יחידות. "Standard F 49" - יוצרו 14,700 יחידות. "Standard F 50". "Standard F 51" - יוצרו 9,931 יחידות. "Manhattan F 47 C" - יוצרו 32,655 יחידות. "Manhattan F 48" - יוצרו 18,591 יחידות. "Manhattan F 49" - יוצרו 10,012 יחידות. "Manhattan F 50". "Manhattan F 51" - יוצרו 283 יחידות. "פרייזר מנהטן" שנת 1947 "פרייזר מנהטן" שנת 1947 "פרייזר מנהטן" שנת 1949 - מבט לתא הנהג ולוח מחוונים "פרייזר מנהטן" שנת 1949 - מבט לתא הנהג ולוח מחוונים "פרייזר מנהטן" - לוגו הדגם פרייזר (מכונית) קייזר מנהטן הנרי ג'יי מדיה וקבצים בנושא פרייזר סטנדרט בוויקישיתוף פרייזר סטנדרט, סרטון באתר יוטיוב פרייזר סטנדרט, בביצוע פרייזר מנהטן, סרטון באתר יוטיוב "קייזר-פרייזר" - היסטוריה ateupwithmotor.com/model-histories/kaiser-frazer "פרייזר סטנדרט" hemmings.com/blog/article/1949-1950-frazer-standard John Gunnell, Standard Catalog of American Cars 1946–1975, Krause Publications, 2002, ISBN 0-87341-027-0. "קייזר-פרייזר" / ראו "פרייזר סטנדרט" books.google.co.il/books פרייזר סטנדרט - מפרט howstuffworks.com/1947-frazer-standard "פרייזר סטנדרט" - תמונות car.info/en-se/frazer/standard
סירי סטפן

פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא תאריך פטירה - עודכן. סירי סטפן (באנגלית: Sirry Steffen; נולדה 29 במאי 1938 - 1 בפברואר 2020) היא שחקנית איסלנדית. סטפן נולדה ברייקיאוויק בשם סיגריד גיירסדוטיר (Sigríður Geirsdóttir), לאחר מכן עברה עם הוריה לשוודיה ובגיל שש עשרה שבה למולדתה איסלנד. ב-1958 סיימה תואר באוניברסיטה. ב-1959 נבחרה למיס איסלנד. ב-1960 התחרתה בתחרות מיס אינטרנשיונל הראשונה ונבחרה לסגנית שנייה, היא גם קיבלה את התואר "Miss Photogenic". לאחר התחרות עברה לארצות הברית ובאמצע שנות השישים חזרה לאיסלנד. בסוף 1960 הופיעה כמיס איסלנד בסדרה הבלשית "Michael Shayne" ששודרה בNBC. ב-1961 הופיעה בפרק של קומדיית המצבים "The Tom Ewell Show". ב-1962 שיחקה בשלושה פרקים של הסדרה הבוורלי הילבילים כעוזרת בית בבית משפחת דרייסדל. ב-1962 גם שיחקה תפקיד קטן בסרט אודות אדולף היטלר הנקרא "היטלר". ב-1963 הופיעה בסרט המדע הבדיוני "The Crawling Hand" שם גילמה סטודנטית שוודית הבאה לארצות הברית במסגרת חילופי סטודנטית. ב-1964 הופיעה בסרט "Bedtime Story" לצד מרלון ברנדו. ב-1982 הייתה באחד התפקידים הראשיים בסרט "Okkar á milli: Í hita og þunga dagsins" שהתמודד מטעם איסלנד על פרס האוסקר לסרט הזר הטוב ביותר. מדיה וקבצים בנושא סירי סטפן בוויקישיתוף סירי סטפן, במסד הנתונים הקולנועיים IMDb (באנגלית) סירי סטפן, באתר AllMovie (באנגלית) סירי סטפן, במסד הנתונים הקולנועיים KinoPoisk (ברוסית) Fegurðardrottningin sem varð athafnakona, www.mbl.is (באיסלנדית) El Rey Midas De La Belleza, MONARCAS INTERNACIONALES: MISS INTERNACIONAL 1960 - 2da. FINALISTA - Sigridur Geirsdóttir - Miss Islandia, MONARCAS INTERNACIONALES, ‏2013-05-09 ערך זה הוא קצרמר בנושא איסלנדים. אתם מוזמנים לתרום לוויקיפדיה ולהרחיב אותו.
גונתר פאנקה

גונתר פרידריך וילהלם לודוויג פאנקה (בגרמנית: Günther Friedrich Wilhelm Ludwig Pancke;‏ 1 במאי 1899 – 17 באוגוסט 1973) היה איש אס אס גרמני, שכיהן בין היתר כמפקד האס אס ומפקד המשטרה של דנמרק. פאנקה נולד בגנייזנו, מחוז פוזן, האימפריה הגרמנית. הוא שירת במלחמת העולם הראשונה כקצין בחזית בדרגת לויטננט. בין השנים 1920 ל-1927 שהה בדרום אמריקה. הוא הצטרף למפלגה הנאצית ב-1 באוגוסט 1930, וכחבר ב-SS ב-1 ביוני 1931. ב-12 בספטמבר 1938 מונה למנהל המשרד הראשי לגזע והתיישבות של האס אס, תפקיד שהחזיק עד ל-9 ביולי 1940. פאנקה מונה בשנת 1939 לקשר בין מפקדת הפיהרר ליחידות גולגולת המת ולאיינזצגרופן. מאוקטובר 1943 עד תום המלחמה שירת כמפקד המשטרה והאס אס של דנמרק. ב-20 באפריל 1944 העולה לדרגת אוברגרופנפיהרר. במהלך תפקידו בדנמרק הוא נתקל בסירוב של המשטרה הדנית להילחם בכוחות התנגדות או להגן על מפעלים מפני חבלה. הוא הורה על מעצר של כ-10,000 שוטרים שהקיפו את המשטרה הארצית כולה ושלח אותם למחנה הריכוז בוכנוואלד. כ-1,700 נעצרו, כשהיתר ברחו בעת הלכידה. לאחר המלחמה הוא נאסר על ידי השלטונות הדנים. לאחר 8 שנות מאסר בדנמרק, שוחרר פאנקה בשנת 1953. נפטר ב-17 באוגוסט 1973 בהמבורג. מדיה וקבצים בנושא גונתר פאנקה בוויקישיתוף Stephanie A. Lewis and Barbara C. Mallen, The Heel of the Conqueror, p. 107. Time Life series on The Third Reich (Henry Woodhead, Ed.), 1991.
וירז'יני גילום

וירז'יני גילום (בצרפתית: Virginie Guilhaume; נולדה ב-30 בנובמבר 1977) היא מנחת טלוויזיה צרפתייה. גילום נולדה בפריז לזוג הורים העובדים בתעשיית הטלוויזיה, היא אחיינית מדרגה שנייה של מי שהיה ראש ממשלת צרפת ז'אק שבאן-דלמאס. היא בוגרת בית ספר לעיתונאות (École supérieure de journalisme de Paris). היא פעילה בארגון הומניטרי העוסק בהגנה ושיקום של ילדות ונערות צעירות שנפגעו מתקיפה מינית בפיליפינים. היא גרושה ואם לשניים. היא החלה את הקריירה שלה כעוזרת הפקה עבור מספר מנחי טלוויזיה, לאחר מכן הורחבה עבודתה לתפקידים נוספים כמו עריכה והיא החלה להנחות בטלוויזיה לאחר שבערוץ France 2 בחרו בה להנחות תוכנית בידור. היא הנחתה את העונות השביעית והשמינית של התוכנית נובל סטאר. מ-2012 ועד 2015 הגישה את תוכנית המוזיקה "Hier encore". ב-2013 ו-2014 הנחתה את טקס פרסי המוזיקה הצרפתי "Victoires de la Musique" המאורגן על ידי משרד התרבות של צרפת. ב-2015 הגישה את הניקוד של צרפת באירוויזיון, היא גם הגישה פרשנות לטלוויזיה הצרפתית עבור המשדר של הלהיטים הגדולים של האירוויזיון. כשחקנית היא הופיעה בשני סרטי טלוויזיה. וירז'יני גילום, במסד הנתונים הקולנועיים IMDb (באנגלית) וירז'יני גילום, באתר MusicBrainz (באנגלית) [1] [2] Virginie Guilhaume maman : Elle a accouché d'une fille, le prénom est adorable !, www.purepeople.com (בצרפתית)
גביע העולם למועדונים 2019

גביע העולם למועדונים 2019 נערך בדוחה שבקטר מ-11 בדצמבר עד 21 בדצמבר, והוא גביע העולם למועדוני כדורגל ה-16 במספר. קטר נבחרה אוטומטית לשמש כמארחת הטורניר, וכן כמארחת גביע העולם למועדונים 2020, וזאת לקראת אירוחה את מונדיאל 2022. שלושה אצטדיונים נבחרו לארח את הטורניר: אצטדיון עיר החינוך, האצטדיון הבינלאומי ח'ליפה ואצטדיון ג'אסם בן חמד. אתר האינטרנט הרשמי של אליפות העולם לקבוצות כדורגל
זיכר

זיכר (בערבית: ذِكْر, תעתיק מדויק: דִ'כְּר) הוא מושג באסלאם אשר משמעותו המילולית היא זֵכֶר, ומשמעותו השרעית היא זכירת והזכרת אללה, וכל מה שקשור אליו. הזיכר הוא אחת הפרקטיקות החשובות ביותר באסלאם, ולרוב נעשה באמצעות חזרה על מנטרות קצרות או חזרה על שמותיו של אללה, במחשבה או בדיבור. באופן מסורתי, המוסלמים נוהגים לספור את השמות של אללה או את המשפטים עליהם הם חוזרים על מחרוזת של חרוזי תפילה, או על אצבעות היד הימנית. לפי מילון מריאם-ובסטר ההגדרה של זיכר היא "הנוסחה הטקסית של אחווה סופית הנאמרת במסירות בשבח אללה וכאמצעי להשיג חוויה אקסטטית". לפי אינציקלופדית בריטניקה, זיכר הוא "תפילה טקסית או ליטאניה המתורגלים על ידי מיסטיקנים מוסלמים במטרה להאדיר את אלוהים ולהשיג שלמות רוחנית". הגדרה מילונית אחרת היא שהזיכר "מייצג את הדרכים להזכיר את אלוהים". על פי המסורת האסלאמית, זכירת אללה - בריכוז ובמודעות, היא המטרה הסופית של כל מעשי הפולחן. אם הזַאכִּיר (ذَاكِر, זה שעוסק בזיכר) מתרכז באללה בלבו ובמעשיו, הוא יגיע לדרגה רוחנית כה גבוהה, עד כדי כך שהשטן לא יוכל לגבור עליו ולא יוכל לזכות בשליטה עליו. חלק מחכמי הדת האסלאמית אומרים שאם הלשון מדקלמת אך הלב חסר תשומת לב, ההשפעה והיתרונות של הזיכר פוחתות. מוסלמים מאמינים שהזיכר הוא אחת הדרכים הטובות ביותר להגיע לרמות הגבוהות יותר בגן העדן, ולהאדיר את ייחוד השם. קריאת הקוראן בדבקות נחשבת לאחת הדרכים הנעלות ביותר לעשות זיכר. על פי המסורת האסלאמית, הקורא כל אות מהקוראן מקבל מאללה גמול על עשרה מעשים טובים. גמול זה ממחיש בעצם את משקלו של הקוראן מבחינת המקום הראוי לו בחייו של המוסלמי, ואת החשיבות שעל המוסלמי לתת לו. קריאת סורת אל-אח'לאץ נחשבת כשקולה לקריאת שליש מהקוראן. קריאת הסורה הזו במשך 10 פעמים ברציפות מבטיחה, לכאורה, ארמון בגן העדן. קריאת סורת אל-עאדיאת או סורת א-נצר או שווה לקריאת רבע מהקוראן. מוחמד אמר "אספר לכם על המעשה הטוב ביותר, הטהור ביותר בעיניו של ריבונכם..." אז חבריו ענו לו "כן", והוא ענה "זכר אללה". "אנשים לא יושבים בחוגים שבהם מזכירים את אללה מבלי שכתוצאה מכך המלאכים פורשים מעליהם את כנפיהם ואללה מזכיר אותם לאלו שנמצאים סביבו". "אין דבר שגורם לישועה גדולה יותר מעונשו של אללה מאשר הזכרת אללה". "אנשי גן העדן לא יצטערו למעט על דבר אחד בלבד: על שעה שחלפה ובה הם לא הזכירו את אללה". מדיה וקבצים בנושא זיכר בוויקישיתוף זיכר, באתר אנציקלופדיה בריטניקה (באנגלית) סיגלית בנאי, טקס זִיכֶּר סוּפי בל"ג בעומר בירושלים, באתר הארץ, 31 במאי 2022 Definition of DHIKR, www.merriam-webster.com (באנגלית) Dhikr | Islam, Encyclopedia Britannica (באנגלית) Dhikr - Oxford Reference, www.oxfordreference.com (באנגלית) Verily, in the remembrance of Allah do hearts find rest., Ummah.com - Muslim Forum (באנגלית) Hadith - The Book Pertaining to the Remembrance of Allah, Supplication, Repentance and Seeking Forgiveness - Sahih Muslim - Sunnah.com - Sayings and Teachings of Prophet Muhammad (صلى الله عليه و سلم), sunnah.com Peter Vidani, Dhikr, Knowledge and Wisdom (באנגלית) Consistency in Dhikr, the Advice of Scholars, and Recommended Books, IslamQA, ‏2012-09-14 (באנגלית)
אורי עטיה

אורי עטיה (נולד ב-24 בדצמבר 1989) הוא שחקן טלוויזיה, קולנוע ותיאטרון ישראלי. עטיה גדל בהרצליה ולמד במגמת התיאטרון של תיכון הראשונים בעיר. שירת בצה"ל בחטיבת הצנחנים ולאחר מכן למד בבית הספר למשחק של יורם לוינשטיין עד לשנת 2015. כחלק מן הסטודיו למשחק שיחק בהצגה "הדוכסית ממאלפי". בשנת 2016 שיחק בסרט "מעבר להרים ולגבעות" בתפקיד זמר בצוות הווי. בשנת 2017 שיחק עטיה בסדרות "פולמון" ו"כיפת ברזל". משנת 2018 משחק בסדרה "צומת מילר" בתפקיד גולן שמיר, בן זוגה של אנאלי. בשנה זו הופיע בסרט "גיבור בעננים" ובסדרה "אילת". עטיה שיחק בתיאטרון אורנה פורת לילדים ולנוער. בשנת 2021 שיחק את הדמות הראשית ערן לוי בסדרה "למה מי מת" בהפקת ערוץ yes. בשנת 2024 משחק את בסדרה "סטודיו אמציה" בכאן חינוכית. עטייה מנהל אורח חיים מסורתי-דתי, נשוי ואב לשני ילדים. מדיה וקבצים בנושא אורי עטיה בוויקישיתוף אורי עטיה, ברשת החברתית פייסבוק אורי עטיה, במיזם "אישים" לתיעוד היצירה הישראלית אורי עטיה, במסד הנתונים הקולנועיים IMDb (באנגלית) אורי עטיה, באתר "אידיבי", מאגר הידע העברי לקולנוע ישראלי ועולמי ריאיון עם אורי עטיה (שחקן שנה ג') בעיתון ידיעות השרון, באתר בית הספר למשחק של יורם לוינשטיין ארנון שוורצמן, ‏אנחנו יודעים מאיפה הגיס של אדיר ב"צומת מילר 2" מוכר לכם, באתר ‏מאקו‏, 14 במרץ 2018 3. "שלוש תפילות ביום. אלו דקות של התחברות אמיתית לעצמי בכל הרעש שמסביב."https://www.mako.co.il/health-magazine/Article-2f1e832b5108081027.htm ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שמפניה (שיר)

"שמפניה" הוא סינגל שהוקלט על ידי הזמר הישראלי והמוזיקאי עדן חסון. השיר יצא לאור ב-17 בנובמבר 2019, כסינגל שני מתוך אלבום 2, על ידי חברת התקליטים Mobile1 Music. במקור הסינגל היה צפוי לצאת ב-14 בנובמבר, אך עקב המצב הביטחוני החליט חסון לדחות את השיר ולהוציאו ב-17 בנובמבר. עם יציאתו נכנס השיר אל המקום ה-4 במצעד השבועי של מדיה פורסט השיר נכתב והולחן על ידי עדן חסון ופאר טסי והופק על ידי חסון ויעקב למאי. השיר הוא שיר בסגנון הפופ, אשר משלב בתוכו גם את סגנון המוזיקה המזרחית. בסמוך לצאתו כסינגל, עלה השיר לרשת הזרמת המדיה ספוטיפיי. הווידאו קליפ הנלווה שצולם לשיר הועלה לערוץ היוטיוב של חסון ב-17 בנובמבר 2019; את תסריט הווידאו קליפ כתב חסון. בקליפ עצמו משתתפת הדוגמנית בר זומר. סרטון השיר "שמפניה" באתר יוטיוב מערכת ישראל היום, פותחים שמפניה: עדן חסון מארח את בר זומר, באתר ישראל היום, ‏17 בנובמבר 2019 רן בוקר, עדן חסון: "השיח הציבורי לא מספיק נוקב בעניין עוטף עזה", באתר ynet, 17 בנובמבר 2019 niv the tool, המצעד השבועי של מדיה פורסט, באתר mediaforest-group שמפניה, נבדק ב-2019-11-19 לירון שרון, ‏‏בקרוב: בר זומר בקליפ של הזמר האהוב על שחקני ליגת העל, באתר ספורט1, 6 בנובמבר 2019
קודינהי

קודינהי (במראטהית: कोडिन्ही, באנגלית: Kodinhi) או בכינויו הנפוץ כפר התאומים, הוא כפר במחוז מלפורום, קרלה שבדרום הודו, ליד העיירה טירורנגדי, אשר התפרסם בעולם עקב שעור ילודת התאומים החריג בו. מרבית תושבי הכפר הם מוסלמים סונים מהאסכולה השאפעית. הכפר ממוקם כ-35 ק"מ דרומית לקוז'יקוד וכ-30 ק"מ מערבית למלפורום, בירת המחוז. הכפר מוקף על ידי נהר בקווטר מכלל צדדיו מלבד הצד הפונה לכוון טירורנגדי. קודינהי מונה כ-2,000 משפחות על פי מפקד שנערך בשנת 2008, ובהן כ-250 זוגות תאומים, מעל פי 6 מהשכיחות היחסית הממוצעת של תאומים. על פי ממצאים נראה שיחס התאומים גם עולה בקודינהי עם השנים. הנתון עוד יותר חריג לאור העובדה כי בהודו מספר התאומים היחסי הוא מהנמוכים בעולם. מספר מחקרים נעשו כדי להסביר את התופעה החריגה של ילודת התאומים בקודינהי אך טרם נמצא לה הסבר מדעי. "Malappuram village under national genetic scanner". The Hindu. 10 בנובמבר 2008. נבדק ב-2009-05-13. {{cite news}}: (עזרה) Laurance, Jeremy (12 במאי 2009). "Seeing double: the village in deepest Kerala where twins have taken over". The Independent (London). נבדק ב-2009-05-13. {{cite news}}: (עזרה) Indian village with 250 sets of twins, The Telegraph, 11 May 2009 "Twin town: The Indian village where there are 220 sets of twins has doctors baffled". Daily Mail (London). 11 במאי 2009. נבדק ב-2009-05-13. {{cite news}}: (עזרה) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קודינהי".
רועי סבירסקי

רועי סבירסקי (נולד ב-4 במאי 1978) הוא קצין בצה"ל בדרגת אלוף-משנה. כיהן כמפקד חטיבה 188 וסגן מפקד אוגדת עזה. סבירסקי נולד ב-1978 בקיבוץ בית השיטה לעמיקם סבירסקי ונורית לבית שגב, אח בכור לעופרי ועדן. האב עמיקם שירת גם הוא בתפקידים פיקודיים בחיל השריון (מג"ד, מפקד חטיבה 395 וסגן מפקד אוגדה 370) וכיהן כראש החטיבה להתיישבות וראש האגף הביטחוני-חברתי במשרד הביטחון. רועי התגייס לצה"ל ושובץ בחיל השריון. עבר הכשרה כלוחם, קורס מפקדי טנקים וקורס קצינים. לאחר הקורס שימש מפקד מחלקה בקורס מפקדים. לאחר מכן מונה למפקד פלוגה מ' בגדוד 71. הוא פיקד על הפלוגה במהלך מבצע חומת מגן בו הייתה הראשונה שנכנסה לערים פלסטיניות, והשתתפה בקרבות בשכם, ברמאללה ובסלפית. בהמשך מונה למפקד גדוד 74 בין השנים 2013–2015, והוביל את הגדוד בין היתר במהלך מבצע צוק איתן. לאחר מכן מונה למפקד גדוד 196 בחטיבה 460. ב-2018 מונה למפקד חטיבה 8 וכיהן בתפקיד עד יולי 2020. לאחר מכן מונה לסגן מפקד אוגדת עזה. ב-26 באוגוסט 2021 נכנס לתפקיד מפקד חטיבה 188. סבירסקי כיהן בתפקיד עד 13 באוגוסט 2023. בתקופת מלחמת חרבות ברזל שימש כסגן מפקד אוגדה 252. מדיה וקבצים בנושא רועי סבירסקי בוויקישיתוף אבנר רון, מר ביטחון: תחנות בחייו של עמיקם סבירסקי, בפורטל הקיבוצים והמושבים, 13 במרץ 2020 כשהנערים עלו על טרמפ, התחיל הקיץ שלא היה. רגע אחד מתשע"ד, באתר חדשות 13 מפקד חדש ל"עוצבת ברק", באתר צה"ל, 26 באוגוסט 2021 אתר צה"ל, מפקד חדש לעוצבת "הברק" - חטיבת השיריון 188 ציוץ של אופיר דיין ברשת החברתית אקס (טוויטר), 7 בנובמבר 2023 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
כתוב מלמעלה

כתוב מלמעלה הוא סינגל שהקליט הזמר והמוזיקאי הישראלי עידן רייכל. השיר יצא לאור ב־28 באוקטובר 2019, כסינגל שלא מתוך אלבום, בחברת התקליטים הליקון. סמוך לצאתו נכנס השיר אל המקומות הראשונים במצעד השבועי של מדיה פורסט ובמצעד הרשמי של גלגלצ. את השיר, בסגנון הפופ, כתב והלחין עידן רייכל והפיק סתיו בגר. שלא כמו שאר שיריו של רייכל, רייכל לא היה מעורב בהפקת השיר. השיר עוסק בגעגועים של גבר לאישה אהובה שנפטרה שנים קודם לכן. בשיר לא מפורשת זהות האישה או טיב קשרי האהבה בין המחבר לבינה. יוסי חרסונסקי ניתן לשיר ביקורת חיובית, והעניק לו ציון של ארבעה כוכבי זהב מתוך חמישה. טרם פורסם הווידאו קליפ המלא לשיר העלה רייכל לערוץ היוטיוב שלו את האודיו הרשמי של השיר, בלוויית עטיפתו של הסינגל ומילות השיר. לדף השיר באתר הספרייה הלאומית עידן רייכל, כתוב מלמעלה, באתר יוסמיוסיק, ‏2019-10-28 עידן רייכל – כתוב מלמעלה | | Helicon Music, באתר www.helicon.co.il, ‏2019-10-28 niv the tool, המצעד השבועי של מדיה פורסט, באתר mediaforest-group, שנת 2019, שבוע 45 המצעד השבועי 21.11.2019, באתר גלגלצ Idan Raichel - Katoov Mi'lemala (Written From Above) | עידן רייכל - כתוב מלמעלה, נבדק ב-2019-11-17 רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
מרסלו בלבואה

מרסלו בלבואה (באנגלית: Marcelo Balboa; נולד ב-8 באוגוסט 1967) הוא כדורגלן עבר אמריקאי. בלבואה הוא יליד שיקגו, אילינוי. לאחר שהרשים בקבוצת הכדורגל של אוניברסיטת סן דייגו סטייט, זומן בלבואה לסגל נבחרת ארצות הברית, איתה השתתף במונדיאל 1990 ובמונדיאל 1994. ב-1992 וב-1994, זכה בפרס הכדורגלן האמריקאי של השנה, וב-1995, היה לכדורגלן האמריקאי הראשון שצבר למעלה ממאה הופעות בנבחרת. ב-1995, החל בלבואה לשחק בקבוצת לאון ממקסיקו, ושנתיים לאחר מכן, עבר לקולורדו ראפידס מה-MLS. בלבואה שיחק שש שנים בקבוצה והוביל אותה במספר קטגוריות סטטיסטיות שונות. ב-1998 הצטרף לטאב ראמוס ולאריק ויינלדה, וביחד היו האמריקאים הראשונים ששיחקו בשלושה גביעי עולם. בשנת 2002, עבר בלבואה למטרוסטארס, אבל שיחק רק חמש דקות במשך כל העונה עקב פציעות. לאחר עונה זו, פרש מכדורגל מקצועני. בנבחרת ארצות הברית, השתתף בלבואה ב-128 משחקים וכבש 13 שערים. את קריירת ה-MLS שלו, סיים עם 24 שערים ו-23 בישולים ב-152 משחקים. בסוף שנת 2005, נבחר בלבואה להרכב כל הזמנים ב-MLS. בלבואה נודע בבעיטות המספרת שלו, שאחת מהן, נגד קולומבוס קרו בשנת 2000, נבחרה לשער העונה ב-MLS. לאחר פרישתו מכדורגל, החל לעבוד כשדרן ב-ESPN וב-HDNet. בשנת 2005, נבחר בלבואה להיכל התהילה של הכדורגל הלאומי. מרסלו בלבואה, באתר Transfermarkt מרסלו בלבואה, באתר WorldFootball.net מרסלו בלבואה, באתר National Football Teams מרסלו בלבואה, באתר FootballDatabase.eu
דידייה מוניאנזה

דידייה מוניאנזה אמבפה (בצרפתית: Didier Munyaneza Mbappé; נולד ב-1 בינואר 1998) הוא רוכב אופני כביש רואנדי. מוניאנזה הוא אלוף רואנדה לשנת 2018 במרוץ כביש. ב-24 ביוני 2018, ניצח מוניאנזה את אליפות רואנדה באופני כביש (אנ') לאחר שגבר על מת'יו טוויזרנה ועל גסור האטגקה (אנ'). ב-2019, מוניאנזה ניצח את הטור של סנגל. דידייה מוניאנזה, באתר Cycling Archives National Championship Rwanda 2018, procyclingstats.com ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
עכשיו נשארנו שנינו

"עכשיו נשארנו שנינו" הוא סינגל, שהוקלט על ידי הזמר והמוזיקאי הישראלי עידן רייכל. השיר יצא לאור ב-12 במאי 2019 כסינגל שלא מתוך אלבום, דרך חברת התקליטים הליקון. בסמוך לצאתו נכנס השיר אל המקום החמישי במצעד השבועי של מדיה פורסט. ב-23 ביוני 2019 יצא רמיקס לשיר אשר נוצר על ידי המפיק המוזיקלי הישראלי עופר ניסים. השיר נכתב, הולחן והופק על ידי עידן רייכל, דולב רם ופן חזות. השיר הוא בסגנון הפופ. בסמוך לצאתו כסינגל עלה השיר לרשת הזרמת המדיה ספוטיפיי. טרם פורסם הווידאו קליפ המלא לשיר, העלה רייכל לערוץ היוטיוב שלו את האודיו הרשמי של השיר, אשר מציג בתוכו את עטיפת הסינגל. נכון לאוגוסט 2024, מונה הצפיות של הקליפ עומד על כ־2.2 מיליון צפיות. לדף השיר באתר הספרייה הלאומית niv the tool, המצעד השבועי של מדיה פורסט, באתר mediaforest-group, 2019, שבוע 21 עכשיו נשארנו שנינו, נבדק ב-2019-11-17 עידן רייכל - עכשיו נשארנו שנינו - Idan Raichel - Achshav Nish'arnu Shney'nu, נבדק ב-2019-11-17
עידן מורג

עידן מורג (נולד ב-27 במרץ 1980) הוא קצין בצה"ל בדרגת אלוף-משנה המכהן כנספח צה"ל בסין. בעבר פיקד על חטיבת אגרוף הברזל. בעל עיטור המופת שהוענק לו על לחימה בגזרת מארון א-ראס במהלך מלחמת לבנון השנייה. מורג עשה את לימודי התיכון בבית הספר הריאלי בחיפה. התגייס לצה"ל ושובץ בחיל השריון. עבר הכשרה כלוחם, קורס מפקדי טנקים וקורס קציני שריון. לאחר הקורס שימש מפקד מחלקה. לאחר מכן מונה למפקד פלוגה. במלחמת לבנון השנייה פיקד על פלוגה ב' בגדוד 82. על לחימתו בקרב במלחמת לבנון השנייה עוטר בעיטור המופת. בהמשך מונה לסגן מפקד גדוד ולאחר מכן למפקד גדוד 75 בין השנים 2013–2015, והוביל את הגדוד בין היתר במהלך מבצע צוק איתן. בהמשך מונה למפקד צוות במכללה לפיקוד טקטי ולסגן מפקד חטיבה 7. בספטמבר 2019 מונה למפקד חטיבת אגרוף הברזל ובהמשך לראש מטה אוגדה 146. באוקטובר 2021 דווח כי ימונה לתפקיד נספח צה"ל בסין. תיאור המעשה: בתאריך כ"ג בתמוז התשס"ו (19 ביולי 2006) שימש סרן עידן מורג, מפקד כוח מאולתר של שלושה טנקים, ככוח החילוץ של יחידת "מגלן" אשר ביצעה סריקות במרחב רכס שקד. משנתקל הכוח, פרץ סרן מורג לתוך שטח לבנון בשעות אור יום, כדי לחלץ את נפגעיו. בעת חציית שדה מוקשים עלה הטנק שלו על מוקש, פרס זחל, והטען נפצע. הוא העביר את הפיקוד על הטנק הפגוע למפקד אחר, רץ בשדה המוקשים ותפס פיקוד על טנק אחר, מסוג מרכבה סימן 4, שהיה זר לו. סרן מורג התקדם תחת אש נ"ט כבדה ואפקטיבית לעבר הכוח שנתקל. הוא הצליח לחבור לכוח ולחלץ לאחור שלושה פצועים והרוג. משחילץ סרן מורג את הנפגעים, מיהר לחזור למרחב הלחימה ולהשתלב בקרב. בהמשך הלחימה, במרחב שקד-עייתרון, סיכן עצמו סרן מורג ומשך אליו אש נ"ט על-מנת לחשוף את חוליות הנ"ט, ובכך תרם תרומה מובהקת לנטרול איום הנ"ט במרחב זה. הוא המשיך להוביל את התקדמות חטיבה 7 למרחב שקיף א-נימל כשהוא עוקף כוחות אחרים שלא הצליחו לפרוץ את הציר. סרן עידן מורג הראה במעשיו רוח לחימה, מנהיגות, אומץ לב ויוזמה. על מעשה זה הוענק לו עיטור המופת — טקס קבלת העיטור אביו הוא עמי מורג שעוטר בעיטור המופת על לחימתו במלחמת יום הכיפורים, זהו המקרה הראשון בתולדות צה"ל, שבו אב ובנו זוכים בעיטור המופת. חטיבה 7 במלחמת לבנון השנייה תיאור קבלת העיטור, באתר הגבורה עידן מורג-טקס קבלת עיטור המופת, סרטון באתר יוטיוב עידן מורג, ‏פיקוד ומשימה בדרג הטקטי, מערכות 466+467, ספטמבר 2016, 54–57 אמיר ברעם וגל פרל פינקל, רף פצ"ן – לחשל את החרב, כתב העת "בין המערכות" באתר צה"ל, 20 ביולי 2021 סבב מינויים נרחב בתפקידי אל"מ בצה"ל, באתר ערוץ 7 רשימת המינויים החדשים בצה"ל, באתר צה"ל, 18 באוקטובר 2021 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
גביע הטוטו 2012/2013

גביע הטוטו לליגת העל 2012/2013 הייתה המהדורה ה-29 של הגביע השלישי בחשיבותו בכדורגל הישראלי. התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וג', וארבע קבוצות בבית ב', הקבוצות שיחקו זו מול זו פעם אחת. שלוש קבוצות מבתים א' וג' ושתי קבוצות מבית ב' העפילו לרבע הגמר ששוחק בשיטת בית וחוץ, המנצחות העפילו לחצי הגמר והגמר בו שיחקו הקבוצות משחק אחד באצטדיון נייטרלי. במשחק הגמר נצחה הפועל חיפה את הפועל באר שבע 0–1 לאחר הארכה, וזכתה בתואר בפעם השנייה בתולדותיה. ההגרלה נערכה ב-2 ביולי. שני חצאי הגמר נערכו ב-26 בדצמבר. גביע המדינה בכדורגל 2012/2013
את לא נשארת לבד

את לא נשארת לבד הוא סינגל שהוקלט על ידי הזמר והמוזיקאי הישראלי עידן רייכל. השיר יצא לאור ב-7 באוקטובר 2018 כסינגל השישי מתוך אלבום הסולו השני של רייכל "ואם תבואי אליי", על ידי חברת התקליטים הליקון. עם יציאתו נכנס השיר אל המקומות הראשונים במצעד השבועי של מדיה פורסט ובמצעד הרשמי של גלגלצ. השיר נכתב והולחן על ידי עידן רייכל והופק על ידי רייכל בשיתוף עם נועם עקרבי. השיר הוא בסגנון הפופ. יוסי חרסונסקי סקר את השיר בחיוב, תוך שהעניק לו ארבעה כוכבי זהב מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי וצבר כ-1.4 מיליון השמעות. הווידאו קליפ הנלווה שצולם לשיר הועלה לערוץ היוטיוב של רייכל ב-7 באוקטובר 2018, בסמוך לצאתו כסינגל. נכון לנובמבר 2019 מונה הצפיות של הקליפ עומד על כ-4.8 מיליון. סרטון השיר "את לא נשארת לבד" באתר יוטיוב מילות השיר "את לא נשארת לבד" באתר שירונט לדף השיר באתר הספרייה הלאומית עידן רייכל, את לא נשארת לבד, באתר יוסמיוסיק, ‏2018-10-08 niv the tool, המצעד השבועי של מדיה פורסט, באתר mediaforest-group, 2018, שבוע 42 את לא נשארת לבד, נבדק ב-2019-11-17 Idan Raichel - At Lo Nish'eret Levad (You Are Not Left On Your Own) עידן רייכל - את לא נשארת לבד, נבדק ב-2019-11-17
אגודת המושלים הלאומית

אגודת המושלים הלאומית (באנגלית: National Governors Association, בראשי תיבות NGA) היא ארגון פוליטי בארצות הברית. חברי האגודה הם 55 מושלי המדינות והטריטוריות של ארצות הברית. אומנם חברי האגודה באים מהמפלגה הדמוקרטית ומהמפלגה הרפובליקנית, אך האגודה כשלעצמה בלתי-מפלגתית. ב-1907, נציבות נתיבי המים היבשתיים (Inland Waterways Commission) חשבה לנכון לבקש מ"וועידת הנגידים" (שנערכה בבית הלבן ב-13 עד 15 במאי 1908) לספק הן עמדות ארציות והן עמדות לאומיות הנוגעות לשאלות מעשיות בסוגיות כמו ניצול וניהול משאבי טבע בעידן הפרוגרסיביזם בארצות הברית. אגודת המושלים הלאומית מייצגת את מושלי 50 המדינות של ארצות הברית וחמש הטריטריות שלה: סמואה האמריקנית, גואם, איי מריאנה הצפוניים, איי הבתולה של ארצות הברית ופוארטו ריקו. האגודה ממומנת בעיקר על ידי משלמי המיסים, מענקים וחוזים פדרליים ותרומות פרטיות. האגודה משמשת כקישור מדיניות ציבורית בין ממשלות המדינות והטריטוריות לבין הממשל הפדרלי של ארצות הברית. האגודה מספקת למושלים ואנשי הסגל הבכירים שלהם שירותים הנעים בין ייצוג מדינות בגבעת הקפיטול ובבית הלבן בדיונים על סוגיות פדרליות, לפיתוח יוזמות מדיניות ועד לאירוח ימי סמינר ברשתות החברתיות עבור נציגי הרשות המבצעת של המדינות. "מרכז NGA לשיטות עבודה מומלצות" מתמקד בחדשנות במדינות ארצות הברית ובשיטות עבודה מומלצות בנושאים שנעים בין חינוך ובריאות לטכנולוגיה ואיכות הסביבה. נוסף על כך, האגודה מספקת ניהול וסיוע טכני למושלים נבחרים ומכהנים כאחד. ב-1977 נקטה האגודה במדיניות המסדירה את ניהול הוועדה: תפקיד יושב הראש מתחלף מדי שנה בין מושל דמוקרטי למושל רפובליקני, כך ששום מפלגה לא תוכל לשלוט באגודה שנתיים ברצף. סגן היו"ר הוא בדרך כלל מהמפלגה הנגדית לזו של יושב הראש. בדרך כלל הוא מקבל את תפקיד יו"ר האגודה בשנה שלאחר מכן. יו"ר האגודה הנוכחי הוא מושל יוטה ספנסר קוקס. סגנו הוא ג'ארד פוליס, מושל קולורדו. ביל קלינטון, לשעבר מושל ארקנסו הוא יושב הראש היחיד והראשון של האגודה שנבחר לנשיא ארצות הברית. ג'נט נפוליטנו מאריזונה הייתה האישה הראשונה לשבת בראש הוועדה ב-2006. מדיה וקבצים בנושא אגודת המושלים הלאומית בוויקישיתוף אתר האינטרנט הרשמי של אגודת המושלים הלאומית (באנגלית) אגודת המושלים הלאומית, ברשת החברתית אקס (טוויטר) אגודת המושלים הלאומית, ברשת החברתית אינסטגרם אגודת המושלים הלאומית, סרטונים בערוץ היוטיוב United States. Inland Waterways Commission. Preliminary report of the Inland Waterways Commission. Message from the President transmitting a preliminary report online (באנגלית)